### Resumé

Udvidelse af Havneruten til en firesporet strækning er en del af [adresse] mobilitetsplan. Byrådet har tidligere givet anlægsbevilling til udvidelse af broen til fire spor på [adresse] i forbindelse med Banedanmarks hævning af broen. Samtidig gav Byrådet anlægsbevilling til udvidelse af [adresse] til fire spor fra broen til [adresse]. Dette efter anmodning fra Kommissarius for at sikre ekspropriationsbetingelsen om broprojektets aktualitet. For at få en trafikforbedring af de nævnte udvidelser søges om en anlægsbevilling på 42 mio. kr. til udvidelse af [adresse] fra krydset [adresse] til krydset [adresse], de to kryds inklusiv.

### Sagsfremstilling

[adresse] 2018-2030 sætter rammerne for den overordnede trafikafvikling i og omkring [adresse]. Et af forholdene er at sikre den nuværende og fremtidige afvikling af trafikken på Havneruten fra [adresse] i nord til [adresse] i syd via [adresse], Windfeld-Hansensgade og [adresse]. Mobilitetsplanen indeholder udvidelse af strækningen til firespor fra [adresse] i nord frem til [adresse] i syd.

Byrådet godkendte den. 28. april 2021, punkt nr. 82, anlægsbevilling – udvidelse af bro, [adresse] og vejdel. Her gives der anlægsbevilling til udvidelse af broen på [adresse] til fire spor i forbindelse med Banedanmarks hævning af broen for at gøre jernbanen klar til den kommende elektrificering. Projektet er under udførelse med Banedanmark som bygherre og forventes afsluttet ultimo 2024. I sagen gives der samtidig anlægsbevilling til udvidelse af [adresse] til fire spor fra broen og frem til [adresse]. Anlægsbevillingen på denne delstrækning blev medtaget efter anmodning fra Kommissarius på Banedanmarks hævning af broen. Dette for at sikre den nødvendige aktualitet i ekspropriationen til etableringen af firespor på den nye bro.

Vejle Kommune har dermed med udgangen af 2024 fire spor henover broen på [adresse]. For at kunne udnytte denne kapacitet til at skabe en reel forbedring af trafikafviklingen på [adresse] og Havneruten, er det mest hensigtsmæssigt at starte anlægsarbejdet med udvidelse af [adresse] fra krydset [adresse] til krydset [adresse] i forlængelse af heraf. Der etableres dobbelt venstresving på [adresse] mod [adresse], hvorved kapaciteten stiger væsentligt, og risikoen for bagendekollisioner og blokering af det venstre spor på [adresse] mindskes betragtelig. Som en del af projektet forbedres cyklistforholdene markant i krydset ved [adresse] - [adresse], så det bliver muligt at cykle sikkert fra [adresse] til nordsiden af [adresse] og til vestsiden af [adresse], og derfra videre til midtbyen.  Der er modtaget puljemidler fra Vejdirektoratet til denne del af projektet. Projektet understøtter hermed ambitionen om at det skal værre nemmere og mere sikkert som cyklist at komme på tværs af vejfirkanten.

Krydset ved Kristina Jacobsen udvides med fire gennemgående spor idet Banedanmarks projekt er forberedt herfor. De store solitære træer bevares i vides muligt omfang.

I krydset ved [adresse] laves en optimeret løsning for at udnytte kapaciteten i de fire spor nord for krydset, selvom der forsat kun er to spor fra syd. Udbygningen sikrer, at der kan afvikles biler fra syd, samtidig med at der afvikles biler fra [adresse] via en sammenfletning. [adresse] og mod nord samtidig med der afvikles biler fra [adresse]. For at dette kan ske, er det ikke muligt at køre på tværs af [adresse] og muligheden for at svinge til venstre fra [adresse] fjernes, hvorfor [adresse] og andre veje i stedet må anvendes. Det nordlige fodgængerfelt nedlægges. Ved en fremtidig udbygning af Havneruten mod syd kan disse forhold genetableres. Samlet giver krydsudbygningen mulighed for at afvikle væsentligt mere trafik.

Projektet indeholder en nedrivning af de to kommunale ejendomme på hjørnet af [adresse] og [adresse]. Disse erstattes af en støjskærm for at bibeholde et afskærmet gårdmiljø.

Forvaltningen har fået udarbejdet et dispositionsforslag der angiver en samlet økonomi for projektet på 42 mio. kr. Byrådet har givet midler til at undersøge krydset [adresse] nærmere i punkt nr. 47 af 22. april 2020. Der er i sagen et resterende beløb på 0,5 mio. kr. Byrådet har afsat en pulje til opgradering af Havneruten i punkt nr. 92 af den. 27. maj 2020. Der er i puljen et disponibelt beløb på 17 mio. kr., der anmodes om 16 mio. kr. til nærværende projekt. Byrådet har givet anlægsbevilling på 7,5 mio. kr. til udvidelse af [adresse] i punkt nr. 82 af den. 28. april 2021. Vejdirektoratet har givet tilsagn på 1 mio. kr. til en del af cykelforbedringerne der er indeholdt i projektet. Der ansøges om, at de nævnte midler på i alt 24 mio. kr. i de tre byrådssager anvendes til nærværende projekt, og tilskuddet fra Vejdirektoratet med restfinansiering fra puljen til byudvikling, klimasikring, omfartsvej og infrastruktur giver en samlet økonomi på 42 mio. kr.

### Økonomi

![](data:image/png;base64...)

Figur 1: Ny/ændring af anlægsbevillinger

![](data:image/png;base64...)

Figur 2: Tillægsbevilling til rådighedsbeløb

**Opsummering af de bevillingsmæssige konsekvenser**Sagen medfører, at der gives anlægsbevilling og afsættes rådighedsbeløb på i alt 42 mio. kr. i udgifter og 1 mio. kr. i indtægter til et samlet havneruteprojekt mellem [adresse] og [adresse]. Udgiften finansieres bl.a. af 2 eksisterende havneruteprojekter, hvor anlægsbevilling og rådighedsbeløb bliver reduceret i 2024 med 8,2 mio. kr. samt puljen til opgradering af Havneruten med 16,3 mio. kr. (i [adresse]) og puljen til byudvikling, klimasikring, omfartsvej og infrastruktur med 16,5 mio. kr. (i 2026). Vejdirektoratet giver tilskud på 1 mio. kr.

Rådighedsbeløb i 2024 er inkl. forventede overførsler fra 2023, og kan ikke periodiseres ift. anlægsrammen - forskydning mellem år i overslagsår (2025-2026) reguleres af kassen.
Af rådighedsbeløb i 2024 forventes der afholdt 2 mio. kr. – restbudget søges overført til brug i 2025 ifm. kvartalsopfølgninger og overførselssager.

*Afledt drift:*
Der er afledt drift fra 2027 og frem på 150.000 kr. om året, til fejning, vinterbekæmpelse, drift af afvandingskonstruktioner og fornyelse af asfalt.
Afledt drift indgår i budgetlægningens spor 2.

**Høring**Centralt Budget har ingen bemærkninger af bevillingsmæssig karakter.

### Klima og resiliensvurdering

Projektet forbedrer trafikafviklingen væsentligt fra [adresse] til [adresse] og giver samtidig mulighed for en bedre fordeling af trafikken på den første del af Havneruten. Ved projektet øges trafiksikkerhed og cyklistforholdene forbedres i krydset ved [adresse].

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 6. februar 2024, punkt 16:

**at** de bevillingsmæssige konsekvenser godkendes, jf. bevillingsskema under afsnittet økonomi.

#### Beslutning fra Teknisk Udvalg, den 6. februar 2024, punkt 16:

Anbefalet, med den bemærkning at træer kun undtagelsesvist kan fældes.

#### Beslutning fra Økonomiudvalget, den 26. februar 2024, punkt 66:

Økonomiudvalget anbefaler indstillingen fra Teknisk Udvalg.
Rosa Pedersen stemte imod.

Fraværende: Paul Dam og Steve Jespersen.

### Beslutning

Indstillingen fra Teknisk Udvalg godkendt.
Rosa Pedersen, Merete Hansen og Klavs Hermansen stemte imod.

Fraværende: Lea Vestergaard. I stedet mødte Oscar Carlsen.